39. ΝΟΜΟΘΕΤ. ΔΙΑΤΑΓΜΑ υπ' αριθ. 11 της 22/24 Αυγ. 1974 (ΦΕΚ Α' 229) Περί επανεγγραφής διαγραφέντων μελών φιλάθλων Σωματείων και ρυθμίσεως συναφών θεμάτων. Σελ.646,46 Τεύχος 549 – Σελ. 118 Άρθρ.1.-1.Διατάξεις καταστατικών φιλάθλων σωματείων παντός βαθμού, θεσπιθείσαι δι' αποφάσεως των διοικήσεων αυτών βάσει της παρ. 7 του, δια του άρθρ. 12 του Ν.Δ. 76/1969 «περί τροποποιήσεως και συμπληρώσεως του Α.Ν. 127/1967» «περί αναδιοργανώσεως του εξωσχολικού Αθλητισμού, τροποποιήσεως και συμπληρώσεως των περί φιλάθλου ιδιότητος Νόμων και άλλων τινών διατάξεων» αντικατασταθέντος, άρθρ. 40 του Α.Ν. 127/ 1967, και αναφερόμεναι, περιοριστικώς, εις τον αποκλεισμόν εγγραφής ως μέλους ή εκλογής εις το Διοικητικόν Συμβούλιον τούτων προσώπων λόγω προηγουμένων θητειών των υπό τας ιδιότητας ταύτας εις αυτά ή λόγω τιθεμένου παρ' αυτών ορίου ηλικίας, παύουν ισχύουσαι, αι δε περί αυτών σχετικαί των διοικήσεων αποφάσεις και αι περί τούτων εγκριτικαί τοιαύται του Γενικού Γραμματέως Αθλητισμού καταργούνται. 2.Αι Διοικήσεις των σωματείων εις τα Καταστατικά των οποίων ενετάγησαν, κατά τα εν άρθρ. 79 επ. Α.Κ. οριζόμενα, τοιαύται διατάξεις υποχρεούνται όπως προέλθωσιν αμελλητί εις τας επιβαλλομένας ενεργείας δια την τροποποίησιν τούτων και διαγραφήν των εξ αυτών. 3.Μέλη των σωματείων τούτων έχοντα νομίμως την ιδιότητα ταύτην κατά την 21 ην  Απρ. 1967 και απολέσαντα αυτήν λόγω διαγραφής των δια τινα των ως άνω λόγων ή έτερον τοιούτον απο της ως άνω ημερομηνίας και εντεύθεν προστεθέντα και μη υπό της παρ. 1 του αυτού άρθρ. 40 του Α.Ν. 127/1967 προβλεπόμενον, επανακτούν από της ισχύος του παρόντος αυτοδικαίως την ως άνω ιδιότητα αυτών και επανεγγράφονται εις το σωματείον, άνευ οιασδήποτε έναντι τούτου οικονομικής υποχρεώσεως δια τον εκτός αυτού εν των μεταξύ χρόνον. Άρθρον 2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 126 32.Η.δ.39 Εξωσχολική Σωματική Αγωγή 32.Η.δ.39 Εξωσχολική Σωματική Αγωγή 